description: Марешки води във Варна, а Орешарски е първи в Кърджали, Разград и Търговище

title: Цачева печели само в четири областни града

maintext:
Кандидатът на ГЕРБ Цецка Цачева засега е първа само в Благоевград, Бургас, Силистра и Шумен
© Георги Кожухаров
Румен Радев води убедително срещу Цецка Цачева
околи той води стабилно пред Цачева с 26 срещу 19%. Бизнесменът е втори в Добрич, където при 62% обработени протоколи засега ген. Радев има 3% преднина.
В областите
Всички останали области в страната са подкрепили в най-голяма стелен кандидатът на БСП, като само в няколко града резултатите са много близки и е възможно да се се променят до окончателното преброяване на гласовете.
Такъв например е Русе, където обаче при 62% преброени протоколи интригата за първото място е между Радев (22.13%) и кандидатът на "Обединени патриоти" Красимир Каракачанов (21.78%), а Цачева изостава с около 2% и от двамата.
в София и в повечето областни градове при 85% преброени гласове, сочат данните на ЦИК към 10:30 сутринта. Кандидатът на ГЕРБ засега печели само в 4 града - Бургас, Благоевград, Силистра и Шумен.Във Варна най-много хора са гласували за Веселин Марешки. При обработени близо 50% от изборните протТърговище, Разград и Кърджали пък печели убедително подкрепеният от ДПС Пламен Орешарски.


description: Според експерти трите въпроса нямат еднозначен отговор

title: Гласуването на референдума може да е опасно

maintext:
Вместо дебат по предложенията за референдума - митинг концерт.
© Георги Кожухаров
Въпросите на референдума
"Подкрепяте ли народните представители да се избират с мажоритарна из-
бирателна система с абсолютно мнозинство в два тура?"
"Подкрепяте ли въвеждането на задължително гласуване на изборите и референдумите?"
"Подкрепяте ли годишната държавна субсидия, отпускана за финансиране на политическите партии и коалициите, да бъде един лев за един получен действителен глас на последните парламентарни избори?".
В социалните мрежи момиче споделя, че нейни приятели се канели да отидат да гласуват на предстоящите избори, защото гласуването вече е задължително и имало глоба от 50 лева. Шефът на Районната избирателна комисия във Варна сподели пред медии, че местни пенсионери били уплашени, че ако не гласуват вече ще им спират пенсиите.Има стотици такива примери за това до каква степен обществото не е запознато с основните параметри на изборните си права, какво остава за базисните принципи, върху които се гради демократичната изборна система. Същевременно тези хора са призовани в неделя да гласуват не само за бъдещия президент на страната, но и на референдум с три въпроса, които са от естество да преобърнат основни механизми и институти, през които функционира държавата.Един от тези въпроси е да го има ли задължителното гласуване или не.Идеята, че на тези три въпроса може и трябва да отговори гражданството чрез референдум е дълбоко сбъркана и популистка. По-скоро тя е сбъркана, защото е родена по пополустки съображения – сценаристите на Слави Трифонов решили, че това е добър ход да вдигнат рейтинга на прадаването, а депутатите от българския парламент не възразиха и гласуваха без дебат, за да не им късат снимките по телевизията.Проблемът е там, че и на трите въпроса, поставени на референдума, по принцип. Експерти – политолози, социолози, юристи от години спорят по тези теми и единственото, по което всички са единодушни, е, че дяволът е в детайлите, всичко зависи от механизма на приложение и контекста, в който е поставен.Какво значи мажоритарно гласуване при многопартийна система и какъв ще бъде ефектът от това? Какво значи задължително гласуване – в сегашния му ботафорен вариант, при който за негласувалите няма санкции, или с глоби за негласувалите, стриктно събирани, забрана за заемане на държавна служба и куп други ограничения, каквито има в други държави? Много или малко е един лев субсидия за партиите и какви са критериите, по които се определя това?По всички тези въпроси трябваше да има обществена дискусия преди гласуването, ама не се случи., прогнозират експерти. Според тях, налагането на мажоритарни избори в два тура ще бетонира две-три партии в българския политически живот – ГЕРБ, ДПС и БСП. И дават примери – през 1990 г. изборите за Великото народно събрание бяха проведени по смесена система, като половината мандати (200) бяха избрани по 200 мажоритарни района. Благодарение именно на мажоритарния вот БСП спечели мнозинство в парламента, каквото нямаше като подкрепа пропорционално. "Именно благодарение на мажоритарния вот тогава ние се оказахме единствената страна в източна Европа, в която комунистите съхраниха властта чрез избори", коментира политолог.При изборите през 2009 г. имаше и 31 мажоритарни района, мандатите от които бяха разпределени между ГЕРБ на ДПС. Прогнозите са, че това ще стане и ако сега се въведат мажоритарни избори – ГЕРБ навсякъде ще идат на балотаж с ДПС и БСП. Защото мажоритарните избори при сегашната система не подпомага избора на партийно независими кандидати –Мажоритарният вот има и привърженици, според които колкото по-лошо – толкова по-добре, защото когато две големи партии останат в парламента, те ще трябва да поемат отговорността за управлението и всички негови гафове. И ще трябва да променят поведението си. На първите избори могат да повторят модела на Бойко Борисов, който лансира Цецка Цачева за президент с убеждението, че всичко, което ГЕРБ предложи, ще мине. Но на вторите избори вече ще започнат да мислят.Запитана какво мисли по тази тема, омбудсманът Мая Манолова, която бе ръководител на работната група, изготвила настоящия Изборен кодекс, много уклончиво казва: "Това все пак е сигурен начин да се накарат партиите да изведат на преден план личности". Тя обаче отказва да коментира каквото и да е дни преди изборите.Същата дилема стои и по въпроса за партийната субсидия – известно е, че към момента големите парламентарни партии кътат пари в банкови влогове и трупат лихви, което не е смисълът на държавното финансиране. Но малцина са гласоподавателите, които ще отидат пред урните в неделя, знаят колко е в момента партийната субсидия и как се изчислява? Или си задават същностния въпрос, че е важно не само колко са субсидиите, а и как се изразходват? През септември независимият депутат Велизар Енчев внесе в парламента законопорект, с който предлага интересен механизъм – политическите партии да изразходват държавната си субсидия в рамките на съответната година, а каквото не е изразходвано до 31 декември, да се връща в държавния бюджет. В момента големите партии държат на влог десетки милиони, пише в мотивите към проекта. Което пък поставя малките партии в неравностойно положение.Политолози сочат, че във Великобритания например държавни субсидии получава само опозициията и само за административни разходи, но не и за политическа реклама. Но тези важни акценти от темата ги няма в публичния дебат, оставен предимно на сценаристите на Слави.И това е най-сериозният проблем в този референдум – липсата на дебат. Изключително симптоматичен за популисткото отношение към него е фактът, че Патриотичният фронт, който наложи задължителното гласуване в Изборния кодекс, не се регистрира за разяснителна кампания, за да агитира за подкрепа на този въпрос в референдума, точно обратното - тази тема изцяло липсва в предизборната им кампания, а негативите около законовите проблеми бяха оставени на институцията Народно събрание."Трите въпроса на референдума са формулирани като затворени въпроси, но те не са такива.Как ще отговориш с лека ръка "да" или "не"?, заяви директорът на Българския институ за правни инициативи Биляна Гяурова-Вегертседер в дискусия пред "Дарик".Същото смята и Иванка Иванова, директор на "Правната програма" на институт "Отворено общество" София: "Това не са подходящи за референдум въпроси, те са високоекспертни. Допълнителен проблем е, че, то трябваше да се проведе разговор, на който да бъдат оценени ползите и вредите от всяко от възможните решения, а такъв реален разговор не се състоя. Моят личен избор е да не се възползвам от правото си да гласувам на референдум."Ако се съди по техните мнения, ще се получи парадоксът, че експертите, които оценяват сложността на проблема, ще се въздържат да гласуват, а голяма част от българските граждани ще отидат да подкрепят "референдума на Слави", както стана популярен той.Според последното проучване на "Алфа рисърч" за нагласите за референдума, извършено по поръчка и с финансиране на Института за развитие на публичната среда, близо 54 % от българските граждани ще гласуват на референдума, а процентът на подкрепата е по-висок – стига до близо 60 % за намаляване на партийната субсидия на 1 лев на глас.Тези резултати именно дават основание на експертите да съветват –Ако изборната активност на референдума е под 50 %, отговорите няма да са задължителни за парламента, но ще е задължително да се отвори парламентарен и обществен дебат по всеки от тях. Именно това, което в момента липсва. Ако обаче изборната активност е над 50 %, с голяма сигурност може да се предскаже, че всички предложения в референдума ще бъдат подкрепени, което създаваУчастието в избори и допитване е важно за укрепване на демокрацията. Но много по-важно е всеки от гласоподавателите да си даде сметка дали е наясно с въпросите и техните последствия и тогава да гласува. Ако е в състояние да си даде отговор и знае, че има компетентността за това.

fasttext_language: bg


description: Германската компания ще се фокусира върху производството на електромобили

title: Volkswagen ще съкрати 30 хил. работници до 2021 г.

maintext:
Матиас Мюлер, главен изпълнителен директор на Volkswagen, отказа да направи промените без съгласие на профсъюзите
Мерките ще спестят на Volkswagen до 3.7 млрд. евро на година.
Първоначално Volkswagen смяташе да съкрати 25 хил. работни места, като сега броят им е нараснал. Общо в света за германската автомобилна група работят 624 хил. души. Матиас Мюлер многократно е коментирал, че уволненията ще стават само след споразумение с профсъюзите. Със сравнително свития си бюджет, Мюлер насочва инвестициите на Volkswagen към нови технологии, за да може групата да не изостава от конкурентите си в сектора, които инвестират все повече средства в производството на електрически автомобили и разработка на безпилотни коли.
Според анализатори, в автосектора ще има все по-малка нужда от човешка работна ръка поради
автоматизацията на производствените процеси. Профсъюзът към Volkswagen заплашваше, че ще бойкотира събранието на инвеститорите в петък, освен ако ръководството на компанията не гарантира рабоатата на 282 хил. работници в Германия - близо половината от всички работни места. Лидерите на профсъюза се съгласиха по-рано през месеца броят на работниците в страната да бъде намален чрез по-ранно пенсиониране. В замяна Volkswagen обеща, че заводите за производство на електроавтомобили и батериите за тях ще се намират в Германия. Около 23 хил. от уволнените през следващите пет години ще бъдат в Германия, но откриването на нови заводи ще отвори и 9 хил. работни места.
Volkswagen
ще направи заводи за сглобяване на електрически автомобили във Волфсбург, където и в момента е основното производство на компанията. Друго предприятие ще бъде изградено в Цвикау в Източна Германия. Там се произвеждаше седанът Phaeton, който беше спрян от производство по-рано през годината. Електрическите мотори ще бъдат произвеждани в Касел, а батериите - в Салцгитер.
Германската автомобилна група Volkswagen ще започне сериозно преструктуриране, особено в едноименния бранд. През следващите пет години се очаква да бъдат съкратени 30 хил. работни места, което е малко под 5% от целия персонал. Това съобщава Wall Street Journal, позовавайки се на двама свои източници от компанията. Стратегията също ще се промени, като групата ще се фокусира почти изцяло към електрическите автомобили. Преструктурирането ще спести на Volkswagen до 3.7 млрд. евро на година. Преговорите с профсъюза IG Metall се водеха осем месеца, който все пак е склонил на промените в компанията без да има стачки. Преструктурирането на Volkswagen идва главно заради неефективност и прекалено голям брой работна ръка, като това важи особено много за самия бранд Volkswagen.Спестяването на разходи от страна на концерна е крайно наложително, след като изглежда, че сметката, която трябва да плати в резултат на дизеловия скандал, ще надмине 20 млрд. долара, а наскоро бяха открити и нови нарушения, този път в коли на Audi (също част от групата). Въпреки че продажбите на Volkswagen всъщност бележат осезаем растеж, главният изпълнителен директор на компанията Матиас Мюлер в момента няма възможност да прави големи промени в стратегията поради постоянно нарастващите разходи.


description: След като от БСП обявиха, че ще оттеглят педложенията си за промени, придвижването на проекта докрай изглежда по-вероятно

title: Бюджет 2017 беше приет на първо четене

maintext:
© Георги Кожухаров
Според Горанов евентуално отхвърляне на държавния бюджет, щеше да роди доста интересен казус за несъгласуваност между отделните бюджети и щеше да принуди следващото правителство да изпълнява сбъркани помежду си и противоречиви финансови рамки.
Управляващите догодина все пак ще работят по актуален финансов план на държавата. В петък парламентът прие на първо четене проекта на бюджет за 2017 г., изготвен от кабинета "Борисов". Той мина с гласовете на ГЕРБ, Реформаторския блок, "Атака" и "Народен съюз". Против бяха БСП, ДПС, ПФ и АБВ.Опасенията досега бяха, че ако проектът мине, ще се напълни с популистки искания преди второ четене в зала. Така освен в политическа България може да влезе и в бюджетна криза . Страстите явно леко са се успокоили, след като от БСП обявиха, че ще оттеглят предложенията си по проекта. Най-спорното беше за въвеждане на прогресивно подоходно облагане . То обаче не беше подкрепено в бюджетната комисия, докато се гласуваха промените в данъчните закони за догодина.От ДПС на този етап също са заявили, че няма да се опитват да променят проекта на ГЕРБ, твърдят депутати. В тази посока беше и изказването на Йордан Цонев, който преди гласуването предупреди колегите си в Народното събрание да не прекаляват с идеите си за промени по бюджета между двете четения. "Ако това стане, може да се получи един финансов Франкенщайн", заяви депутатът в сутрешния блок на "Нова телевизия".Така поне засега изглежда, че бюджетът за догодина ще мине, без да се прекроява така, че да не може да се изпълнява.В началото на заседанието министърът на финансите в оставка Владислав Горанов заяви, че ако бюджетът не бъде приет, ще се забави усвояването на средствата от европейските фондове и че няма да могат да се реализират приетите бюджети на държавното обществено осигуряван е и Националната здравноосигурителна каса


description: Американската компания се опитва да докаже, че не е таксиметрова услуга

title: Започна правната битка на Uber в Европа

maintext:
1
2 Услугата на Uber е забранена в редица държави в Европа, включително и в България
© Neil Hall
1
2 През последните две години из Европа имаше десетки стачки и протести срещу услугите на Uber
© Toby Melville
Решение на съда не се очаква до следващата година, но целият процес ще бъде следен изкъсо от всички страни.
Много от регулаторните органи на държавите в Европейския съюз заедно с таксиметровите компании смятат, че Uber е извън закона, като предоставя таксиметрови услуги, без да има лиценз за това, както и без шофьорите на фирмата да имат осигуровки. Uber, която от създаването й е събрала над 11 млрд. долара капитал, е обвинявана, че следва само собствените си правила и не уважава законите на държавите, в които навлиза. Чрез ниските си цени поради съкратената верига на посредничество Uber конкурира сериозно таксиметровия бизнес в Европа и лобистите в различни държави като Германия, Испания, Франция, Белгия, Холандия и България издействаха забрана върху дейността на компанията.
"Uber е компания, която създава нов модел за транспорт, без това да ѝ коства нищо и използвайки трети лица. Това е нелоялна конкуренция", коментира Иван Сесма, член на асоциацията на независимите таксиметрови шофьори Elite Taxi в Барселона.
Според Uber, която се самоопределя като "информационно общество за доставяне на услуги" и обикновено онлайн приложение, транспортните регулации в Европа са прекалено остарели. Защитата на компанията ще бъде съсредоточена върху това, че транспортните регулации не важат за нея, защото тя не е таксиметрова компания, а он
лайн доставчик на услуги. Ако този аргумент се приеме, Uber ще бъде разглеждана като съвсем различен субект и ще бъде под закрилата на европейското законодателство. "Това дело трябва да покаже дали европейските закони са в подкрепа на единен дигитален пазар", коментира Гарет Мийд, говорител на Uber.
В същото време Uber вече е активна в няколко съдилища по света. След спирането поне на част от услугите на компанията в различни страни от Европа Uber започна да води правни битки в Германия, Белгия, Холандия, Испания и Унгария. В Лондон съдът вече отреди, че фирмата трябва да осигури на своите служители минимална работна заплата, осигуровки и платен отпуск, което е в разрез с бизнес модела на Uber.
Битката на Uber във Върховния съд на Европейския съюз в Люксембург започна. Компанията ще се опита да докаже тезата си, че не е таксиметрова или транспортна фирма. Именно за предоставянето на такива услуги Uber беше забранена в редица държави. Сега съдът ще трябва да се произнесе за дейността на компанията в Европа, след като по-рано през годината Европейската комисия излезе със становище, че държавите трябва да намерят начин да работят с компаниите за споделена икономика, пише Wall Street Journal.Решение на съда не се очаква до следващата година, но целият процес ще бъде следен изкъсо от всички страни. За Uber той е изключително важен, защото може да се окаже повратна точка за бизнеса й в Европа. За таксиметровите компании пък това е втори рунд, след като в голям брой държави, сред които и България, успяха да спрат услугите на Uber. Други фирми, които предоставят услуги в сферата на споделената икономика, като Airbnb също имат интерес от процеса. За разлика от Uber, която иска да не бъде наричана таксиметрова компания, при Airbnb обвиненията са, че е платформа за нелегално хотелиерство. Няколко страни от Европейския съюз също ще участват в самия процес.


description: Правителството ще вземе допълнителни заеми, за да поддържа икономиката, за която се прогнозира, че ще се забави с излизането от ЕС

title: Частните инвестиции стимулират растежа във Великобритания след Brexit

maintext:
Бизнес инвестициите бяха в центъра на дебата как вотът за Brexit ще се отрази на британската икономика.
На какво се дължи ръстът на БВП
- 0.5% е нараснал БВП на Великобритания през третото тримесечие в сравнение с второто
- 0.9% са се повишили частните инвестиции в периода юли - септември
- 0.7% се е увеличило потреблението през третото тримесечие.
Плановете за повече заеми са завой от досегашния фокус за елиминиране на бюджетния дефици т.
даде заявка за нов икономически курс след почти десетилетие на затягане на колана, пише
Той заяви, че очаква милиарди като допълнителни заеми през следващите няколко години, за да се поддържа икономиката, за която се
се забави с излизането от ЕС.
Завой в политиките
т. Освен това подчертават предизвикателствата, пред които е изправена страната, докато се готви да предприеме безпрецедентната стъпка по излизането от ЕС. "Нашата задача е да направим така, че икономиката да бъде устойчива, когато напуснем съюза, и да я подготвим за прехода, който ще последва", казва
Ръстът ще се забави до 1.4% през 2017 г. от 2.1% през тази година, преди постепенно да навакса през 2018 г. Това твърди прогноза на британската Служба за бюджетна дисциплина, която е в унисон с очакванията на Bank of England и допуска, че Великобритания ще напусне ЕС през 2019 г., както планира премиерът Тереза Мей. Предвижданията за забавяне на икономиката догодина показват, че Вели
кобритания все още не е излязла от критичния период.
По-устойчиви от очакваното бизнес инвестиции и потребителски разходи поддържат икономическия растеж във Великобритания през трите месеца след референдума за напускането на ЕС. Това показват данните на британската Национална статистическа служба за брутния вътрешен продукт, съобщава Financial Times.Частните инвестициите са се повишили с 0.9% през третото тримесечие на 2016 г. в сравнение с предишните три месеца. Данните за икономическия растеж, обявени в петък, потвърждават обявените по-рано - БВП се е повишил с 0.5% в периода от юли до септември в сравнение с второто тримесечие. Темпът на растежа на икономиката се е забавил в сравнение с 1% през предишното тримесечие, но все пак оборва очакванията на анализаторите за спад от 1%.Бизнес инвестициите бяха в центъра на дебата как вотът за Brexit ще се отрази на британската икономика. Икономистите очакваха инвестициите да се забавят заради несигурността относно бъдещите търговски договорки. Лагерът на желаещите да напуснат ЕС постоянно обвинява експертите, че са прекалено песимистични и неточни."Инвестициите от бизнесите се представят добре непосредствено след референдума, въпреки че вероятно повечето от тези инвестиционни решения са взети преди деня за гласуване", казва Дарън Морган от Националната статистическа служба.Нарастването на БВП се обяснява и с увеличението на потреблението на домакинствата с 0.7% и със слабото свиване на търговския дефицит. "Това заедно с нарастващите потребителски разходи, подхранвани от покачващите се приходи на домакинствата, и силното представяне на водещите индустрии в сектора на услугите поддържа растежа на икономиката", обобщава Морган.Същевременно миналата сряда британският министър на финансите Филип ХамъндWall Street Journal.прогнозира, че щеВ изявление пред парламента Хамънд представи детайлни прогнози за икономическите ефекти от вота за Brexit и как правителството възнамерява да реагира. Той посочи, че растежът ще бъде по-бавен през следващите няколко години в сравнение с прогнозите преди референдума. Затова управляващите ще вземат назаем над 100 млрд. паунда повече от планираното. Все пак очакваното забавяне е доста по-малко от опасенията на мнозина, а данните показват растеж през трите месеца след вота, коментира Хамънд.Плановете за повече заеми представляват завой от досегашния фокус за елиминиране на бюджетния дефициХамънд.


description: Адвокатът Момчил Мондешки има важни роля в осребряването на активите на КТБ

title: Троянският кон на Пеевски

maintext:
Тази снимка на Мондешки е единствената, която намерихме. Правена е в края на 2013 г. пред входа на Съдебната палата на ул. Позитано
Фотограф: Капитал
-В КТБ потънаха над 3.6 млрд. лв. Покриха ги останалите банки и клиентите им през фонда за гарантиране на влоговете. До момента в съда не е внесено нито едно обвинение срещу отговорните за фалита на банката.
-Синдиците бележат международен антирекорд по нищожно възстановяване на активите на КТБ - досега под 200 млн. лв., от които повечето потъват в разходи по несъстоятелността, докато парите в брой са нараснали едва с около 60 млн. лв. до близо 580 млн. лв. Това е под 8% от активите на банката преди затварянето й.
-Повечето активи, които са се водели на банкера Цветан Василев, се придобиват от депутата Делян Пеевски - евтино.
- Процесът по несъстоятелността на КТБ разкрива ролята на троянския адвокат Момчил Мòндешки - през близостта му с хората, които отговарят за събирането на вземанията. Назначенията в банката потвърждават и влиянието, което този човек е имал върху предишното ръководство на Софийския градски съд.
Синдикът на КТБ Кристи Маринова е счетоводител на семейство Мондешки и ги брани пред НАП
Фотограф: Фонд за гарантиране на депозитите в банките
Синдикът на КТБ Ангел Донов е работил заедно с Момчил Мондешки при Николай и Евгения Баневи
Фотограф: Фонд за гарантиране на депозитите в банките
Ели Загорова, нумеролог, служител на КТБ
Фотограф: Нова Телевизия
Щрихи от портрета
Името на Мондешки се появява в медиите като свидетел в процеса срещу Йордан Колев, подсъдим (и оправдан) за смъртта на аптекарката Христомира Атанасова, чиято кола беше взривена през 2002 г. в центъра на София. Показанията му са за времето, в което е бил в една килия с Колев в следствения арест в столицата - задържан по разследване срещу него за измама.
Според проверката на ВСС около скандала "Белведере" Мондешки е карал в Софийския градски съд (СГС) стажа си, след като завършил право в НБУ. По закон е трябвало да бъде в Ловеч, но именно там бил подсъдим по дела за измами при "продължавана престъпна дейност". Съдии от СГС, които са били свидетели на поведението му, разказват, че активно е търсел контакти - предлагал услуги, носел букети. Веднъж влязъл в сградата на съда и с голяма опакована картина.
Схемите с мнимия кредитор
Според съдии и адвокати Момчил Мондешки е участвал, макар и непряко, в няколко дела за несъстоятелност през 2010 и 2011 г., в които се появява схемата с т.нар. мним кредитор - офшорно дружество, което подава молба да бъде присъединен кредитор с твърдението за договор с фирмата (най-често за консултантски услуги). Датата и стойността на договора са такива, че офшорката да може да изпревари по време и размер вземането на останалите кредитори (най-често банки) и, контролирайки производството по несъстоятелност, да спаси активите от истинските кредитори.
В делото за несъстоятелност на фирмата "Диана-67" през 2011 г. например постъпва искане от панамската EBOS Trading Limited да бъде присъединена като кредитор по силата на договор от 2007 г. за "консултантски услуги и маркетинг" за 15.7 млн. лв. Писмото е с клеймо май 2010 г. (една седмица след откриването на производството по несъстоятелност), но пристига в съда година по-късно. По делото се сменят серия от съдии, но в крайна сметка искането не е прието. Като адвокати по това дело се явяват Матей Матев и съпругата му.
Година преди това EBOS Trading Limited подава иск в окръжния съд в Ловеч срещу Момчил Мондешки заради това, че фирмата е наела първия етаж от ползвана от него сграда в с. Орешак, срещу която държавен съдебен изпълнител е започнал процедура. Основанието на фирмата е, че във въпросните помещения има нейни документи. Искът е отхвърлен, но случаят прилича на опит за симулация, чрез която да се спрат действията на съдебния изпълнител срещу имота.
Сейшелска помощ за дядо
През 2014 г., докато тече проверката на НАП срещу него, Мондешки подава искова молба към СГС, в която твърди, че през 2006 г. дядо му получил "временна финансова помощ" от 900 хил. евро от регистрираната на Сейшелите "Ексим Ривейл корпорейшън", а година по-късно дядото цедирал задължението си към внуците си (на всеки по 880 хил. лв.). Той иска съдът да признае, че задължението е погасено по давност - първо за цялата сума, но след като съдия Иванка Моллова изисква да плати държавна такса от 70 хил. лв., Мондешки намалява иска си от 880 хил. лв. на 180 хил. лв.
Съдът изпраща исковата молба на офшорното дружество за отговор, но четири дни по-късно съдия Моллова се отвежда от делото с неясен от документите по него мотив. За нов съдия е определена командированата от Велинград Петя Георгиева, която след няколко месеца уважава иска на Мондешки. Решението не е обжалвано от офшорката, а той бърза да го връчи на данъчните като доказателство, че източникът на приходите му е този интересен заем на дядо му.
По закон симулативните сделки са нищожни, а случилото се по това очевидно симулативно дело е известно на ВСС. Преди година Петя Георгиева беше "откомандирована" от новото ръководство на СГС, за да бъде назначена обратно в съда със 17-те гласа на мнозинството в съдебния съвет.
Двете каки и адвокатът
Момчил Мондешки е основно действащо лице в записите от разговорите между съдийките Румяна Ченалова и Владимира Янева. Тази седмица той за първи път проговори за твърденията в тях, като ги обяви за нарочно измислени. По време на проверката на ВСС на аферата "Яневагейт" той не даде това обяснение. А и част от изнесените в разговорите обстоятелства съвпадат с реално случили се събития, които са проверими.
В един от тях например Владимира Янева се обажда на секретарката си да вземе "една червена папка с докладна от Топчийска", а Мондешки пита: "Оная папка измъкнала ли е Светла от стаята ти? Имат ли право да ти запечатат стаята?"
Проверка на "Капитал" установи, че Диана Топчийска, ръководител на деловодството на търговското отделение на съда, е пускала три докладни от 15.01 до 10.02.2014 г. Една от тях е по делото за несъстоятелността на "Полимери Инвест", собственост на Баневи, за които Мондешки работи, и се разглежда от съдия Румяна Ченалова. Какво точно е пишело в тази докладна не е ясно. Защото тя, както и другите две, са изчезнали от съда и никой не знае нейното съдържание.
Мондешки: Съчинихме записите като застраховка
Момчил Мондешки не отговори на въпросите на "Капитал", но в броя на "Труд" от сряда изпреварващо излезе пространно интервю с него, взето от главния редактор и издател на вестника Петьо Блъсков. Адвокатът потвърждава, че той е човекът от записите на разговора с Янева и Ченалова и дава обяснение за тях, сравнимо с обяснението пред НАП за недекларираните му приходи от наследен заем, който дядо му получил от сейшелска офшорка.
"Участвах напълно съзнателно в тези записи. Те бяха направени от Румяна Ченалова - в дома й, с диктофон", казва той, като пояснява, че са по нейна идея, "за да бъдат нещо като застраховка", а той участвал, "за да помогне". "Използвахме имената на влиятелни хора, за които това можеше да се окаже проблем в бъдеще... Историите са съчинени, а аз не познавам нито едно от споменатите в разговора лица – нито Цацаров, нито Сарафов, нито Пеевски или Борисов... Идеята ни беше да се говорят неща, които могат да звучат достоверно и как да кажа – пикантно за определени хора", казва още троянският адвокат. Основният момент в изявата му е съобщението, че Ченалова му е казала "че е говорила с определени хора, спомена Христо Иванов и близки до Прокопиев, че ако им даде нещо интересно срещу Борисов и Цацаров и други, то те щели да й помогнат по някакъв начин. Искаше да се върне в съдебната система."
В началото на 2015 г. във вестник "24 часа" излиза кратка дописка , която започва така: "Казусът "Белведере" влиза в книга, която ще проследи различни случаи на несъстоятелност в бизнеса у нас. Неин автор е известният столичен адвокат Момчил Мондешки.""Казусът "Белведере", да припомним, е делото за несъстоятелност на дъщерната фирма на френския производител на алкохол, който в края на 2014 г. предизвика международен скандал, защото по същество беше опит за превземане на фирма чрез съвсем не случайно разпределен съдия, замесен в схемата. Тогава се стигна до намесата на френския посланик и прословутата му фраза за "гнилите ябълки" в системата. Последвалите събития доведоха до смяната на шефа на Софийския градски съд (СГС) Владимира Янева , близка на "известния столичен адвокат" Момчил Мондешки, и съдията по делото Румяна Ченалова.Към момента на информацията в "24 часа" Мондешки не е столичен, а старозагорски адвокат от няма и година. Известен е в юридическите среди, но с не добро име, а като човека за връзка с ръководството на СГС. По-широка известност получава от публикуваните от сайта "Биволъ" записи на прословутите разговори между Янева и Ченалова, в които участва и той, като по някои от твърденията му би следвало да е започнало вече разследване.Това, че Мондешки се представя за близък до Делян Пеевски, потвърдиха и три различни източника на "Капитал" от юридическите среди. Заедно с това адвокатът се оказва с ключова роля в процеса около несъстоятелността на КТБ - факти доказват, че синдиците са му близки и че е свързан с част от юридическия екип, работещ за банката. Нещо повече - близо половин дузина от отстранените от новото ръководство на СГС служители на съда, обвързани с Янева, Мондешки и Ченалова, са назначени в КТБ на чувствителни за банката позиции.Ето защо е важно да разберем как роденият в Троян криминално проявен и осъждан Момчил Мондешки е постигнал сегашния си статут на важен фактор.Най-ранният запис, в който се среща името му, е от архива на Европейския съд по правата на човека в Страсбург , където той съди държавата заради задържането му под стража за измама преди 14 години.Срещу Мондешки са издадени две присъди. Едната - тригодишна условна, е от 2006 г. и е за обсебване в особено големи размери, а другата е за документна измама, която му е наложeна след сключено споразумение с прокуратурата през 2005 г.Към 2008 г. Мондешки се появява в Софийския градски съд, но започва да се набива на очи от 2009 г., когато председател става Владимира Янева и която по собствените му думи познава отпреди назначението й.През следващите пет години, по разкази на съдии и адвокати, Момчил Мондешки участва, макар и индиректно, в няколко дела за несъстоятелност в СГС, по които се прилагат различни схеми за спасяване на имуществото на длъжника или за завладяване на дружеството. Едно от тях именно е делото "Белведере".Според адвокати, с които "Капитал" разговаря, Мондешки е изиграл ключова роля, когато конфликтът между Цветан Василев и Делян Пеевски навлиза в съдебна фаза в края на 2013 г. Именно тогава се наблюдаваше концентрация на дела при Румяна Ченалова и други близки до Янева съдии , които приключваха винаги в полза на лагера на депутата от ДПС.Същият ключов за борбата с корупцията съд решава в полза на Мондешки, когато през 2014 г. данъчните във Велико Търново започват проверка на доходите му. В ревизионния акт те констатират, че за периода 2008 - 2013 г. не е декларирал приходи, за които дължи близо 51 хил. лв. данъци и осигуровки.Сред тях са средства, които е получавал от "ОЗК - Застраховане" като консултант, както и превеждани пари от кукления и от драматичния театър в Стара Загора. От двата театъра са заявили, че не са имали никакви отношения с Мондешки и не е ясно кой е попълвал платежните нареждания. Източникът на основната част от недекларираната сума обаче не е установен. Комуникацията с НАП от името на Мондешки води днешният синдик на КТБ Кристи Маринова.Докато трае данъчната проверка, Мондешки подава молба в СГС, с която според юристи, с които "Капитал" се консултира, симулира процес . С помощта на близка до тогавашното ръководство съдия, той се сдобива с влязло в сила решение, с което се опитва да убеди НАП, че може да докаже произхода на близо 180 хил. лв.В този процес ключова роля изиграва един ловешки адвокат - Матей Матев. Днес той е ангажиран от синдиците на КТБ и води над 25 дела на банката срещу нейни кредитори. "Виждал съм Мондешки 1-2 пъти", коментира адвокат Матев и помоли да не свързваме това дело с ангажимента, който има към КТБ. Качваме решението на НАП по жалбата на Мондешки. То е частично потвърдено от съда. НАП и Мондешки обжалват пред Върховния административния съд, където делото е насрочено за март 2017 г.През 2011 г. по-малкият брат на Момчил Мондешки - Младен, основава няколко дружества, на които е едноличен собственик и управител. Според регистъра на Народното събрание той е сътрудник на депутата от ДПС Джейхан Ибрямов. През следващите пет години фирмите му ще придобият имоти за близо 7 милиона лева в Троян и региона - земеделски земи, стопански постройки, апартаменти и офиси в центъра на Троян, хотел "Беклемето", част от туристическия комплекс "Острова", бившия завод "Хемус" и т.н.През 2014 г. едно от тези дружества - "Агротекнолъджи", се включва в процеса по несъстоятелността на "Белведере", като твърди, че има да получава близо 50 хил. лв. от дъщерното дружество на френската компания, дължими по "договор за реклама". Няколко месеца по-рано, позовавайки се на тези договори, фирмата на Младен Мондешки иска от данъчните във Велико Търново да го регистрират по ДДС. Регистрацията е отказана, а отказът - потвърден на две инстанции от съда.От отказа на НАП решението, с което е потвърден, излизат интересни сведения за "Агротекнолъджи". Пълномощник пред данъчните и счетоводител на фирмата също е споменатата като настоящ синдик на КТБ Кристи Маринова. Данъчните констатират, че фирмата "не може да осигури счетоводна отчетност, която да се осъществява в съответствие с основните счетоводни принципи" така, че да се отразява "вярно и честно имущественото финансово състояние на предприятието". Днес пред Маринова стои задачата да събере няколко милиарда лева от длъжниците на КТБ. До назначаването й в банката тя обслужва счетоводно всички фирми на Младен Мондешки, чийто адрес за кореспонденция с НАП е този на счетоводната й къща в Троян.Когато през март 2014 г. Момчил Мондешки се регистрира като адвокат в Стара Загора, той посочва за адрес този на "Топлофикация - Казанлък", собственост на Евгения и Николай Баневи. Евгения Банева каза пред "Капитал", че той й е представен като консултант, специалист по несъстоятелностите. В тяхното дружество той трупа необходимия стаж, за да бъде вписан като адвокат.Мондешки е работил като консултант на Баневи по няколко дела за несъстоятелност - на "Полимери", "Топлофикация - Казанлък" и "Елма". Според Банева отношенията им се влошили след скандала с делото "Белведере". Тя разказа, че прилагал една и съща схема: назначава се близък до него синдик - преди бил Панайот Велков, а сега Росен Милошев, той сключвал договор за големи суми с фирма "Делта гард" за охрана на имуществото, чрез който всъщност се източвало дружеството.По делото за несъстоятелността на завод "Елма" в Троян адвокат на Баневи е бил друг настоящ синдик на КТБ - Ангел Донов. "Ангел Донов не спечели нито едно от делата за приемане на вземания на наши фирми кредитори. Не мога да го виня, все пак решенията взима съдът", каза Банева. Тя разказа, че двамата - Донов и Мондешки са се познавали, идвали са заедно в офисите им.Синдик по несъстоятелността на "Елма" е Росен Милошев, а в крайна сметка дружеството на Баневи е придобито от фирмата "Солид-85", собственост на Младен Мондешки. "Имуществото на "Елма", оценено на 13 милиона лв. в началото на несъстоятелността, беше придобито за един милион", каза Евгения Банева.Основната дейност на КТБ сега е свързана със събиране на вземанията от кредитираните от банката фирми. В някои случаи синдиците й искат от съда да обяви дружествата длъжници в несъстоятелност и съдът служебно определя синдик по съоветното производство. Той може да бъде сменен с постоянен по волята на основния кредитор, т.е. синдиците на КТБ (Ангел Донов и Кристи Маринова), като по този начин се поема контролът на дружеството длъжник.В 19 от големите дружества кредитополучатели на КТБ за синдик по делата за несъстоятелност е назначен Росен Милошев. Проблемът не е, че така общо месечното му възнаграждение надхвърля 20 хил. лв. Той произтича от факта, че КТБ е източвана от група свързани фирми и това, че синдик в тях е един и същ човек, може да доведе конфликт на интереси. В регистрите на СГС има дело, по което ищец е дружество, чиито синдик е Росен Милошев, и ответник е... дружество, чиито синдик е Росен Милошев.Тази концентрация не остава незабелязана от съда. По едно от делата представителите на КТБ правят опит да сменят назначения от съда друг временен синдик отново с Милошев, но СГС отхвърля молбата им, като посочва: "Ако трябва да се говори за някаква заинтересованост и обвързаност, тя е по отношение на този синдик (Росен Милошев - бел. ред.) и още няколко синдици, които системно и по неясни причини се определят по всички несъстоятелности, по които основен кредитор е КТБ."Адресът, който Росен Милошев дълго време ползва, е на втория етаж в кооперация на ул. "Цар Самуил" 79 в София. На горния етаж е офисът на "Хелт енд уелнес" АДСИЦ, който тази година е продадено на публичен търг заради задължение към КТБ от частния съдебен изпълнител Стоян Якимов (смятан за близък до адвоката на Пеевски Александър Ангелов, с когото са били в една кантора), а купувач е "Солид 85" на Младен Мондешки.Всички фирми на брата на адвокат Мондешки впрочем са преместени на същия адрес. "Солид-85" придобива на търг отново при Якимов и офиси на бул. "Джеймс Баучър" з също на фирма - длъжник на КТБ. Росен Милошев не отговори на въпросите, които му изпратихме.През 2015 г. новият председател на СГС Калоян Топалов започва серия от проверки и освобождава служители, включително близки до Владимира Янева и Мондешки. Това предизвика яростна атака срещу Топалов в медиите, свързвани с Пеевски. Според три независими източника на "Капитал" петима от освободените са били назначени в КТБ. Катя Гърнева, чийто кабинет в съда е бил кабинет и на Мондешки, сега е в IT отдела на банката. Веселина Влаева, бивш съдебен секретар на Румяна Ченалова, е експерт в дирекция "Администрация, координация и деловодство", а Мариана Иванова, отговаряла за стажантите в съда, сега е експерт в отдел "Мониторинг на вземанията в КТБ".Назначена е дори и гадателката нумероложка Ели Загорова, която също чуваме в един от записите на "Яневагейт", от който става ясно, че е провела спиритичен сеанс в съда, за да разсее облаците, надвиснали над главата на Янева покрай предстоящото й обвинение. Какво точно прави сега гадателката в КТБ не е ясно, но от събраните вземания не личи да е в обществена полза.Особено скандално е, че бившият шеф на IT отдела на СГС (който е "настройвал" системата за случайното разпределение и е имал достъп до съдийските компютри) Ташко Ташев днес е в идентичен отдел на КТБ, а бившият служител по сигурността на информацията в съда (където минават исканията за СРС) Валери Данов е главен експерт в звеното за сигурност в КТБ.Синдиците на КТБ не отговориха по какви критерии са направили тези назначения.Как се случват тези назначения, подсказа в сряда Румяна Ченалова, която на излизане от ДАНС, където беше призована за нов обвинения заяви: "Мондешки не работи самостоятелно. Той работи в екип с Александър Ангелов - адвоката на Делян Пеевски и лично Мондешки е идвал при мен и ми е казвал "Искаш ли да работиш в КТБ за Пеевски?".Ангел Донов и Кристи Маринова бяха включени в списъка на лицата, които могат да бъдат синдици на банка, през октомври 2015 г. със заповед на подуправителя на БНБ и ръководител на "Банков надзор" Димитър Костов. Към момента опитът на счетоводителката на Мондешки като синдик е нула. Списъкът се променя извънредно, тъй като само половин година по-рано беше обновен от БНБ. След месец двете свързани с Мондешки лица са назначени от фонда за гарантиране на влоговете за синдици на КТБ. На въпрос защо точно Донов и Маринова бяха включени в списъка и по каква процедура от надзора ни препратиха към закона. От фонда също също не отговориха за избирането им за КТБ.През седмицата новоучреденото сдружение на адвокати ИКАР се обърна към Висшия адвокатски съвет - във връзка с твърдения на Момчил Мондешки в изтеклите записи по "Яневагейг", както и с проверката на ВСС от 2015 г., с настояване за реакция, "когато от действията на член на гилдията са заложени авторитетът, престижът и достойнството на цялата адвокатура". На запитване на "Капитал" председателят на адвокатския съвет Ралица Негенцова ни насочи към колегията в Стара Загора, където Мондешки е вписан, а оттам отговориха, че "във връзка със сигнали за извършено евентуално дисциплинарно нарушение" е започнала проверка срещу него.Иначе още през 2014 г. в Софийската градска прокуратура започва предварителна проверка срещу Мондешки, по която работи ДАНС. Тя прераства в досъдебно производство, продължаващо и до ден днешен, като последно срокът за разследване е удължен до началото на следващата година. Межудвременно работещите по него следовател и прокурор са сменени - първият отива на друга работа, а вторият е върнат в Шумен, откъдето е бил командирован.Да се очаква резултат от това разследване би било наивно. През първите четири години от мандата си главният прокурор Цацаров показа, че няма намерение да засяга интересите на Делян Пеевски, който явно работи с Мондешки, както се разбира и от записите по "Яневагейт". Наивно би било да се очаква и че КТБ ще събере вземанията си. В сряда министърът на финансите Владислав Горанов в прав текст защити Мондешки, като даде да се разбере, че приема за истина нелепите обяснения на адвоката за записите по "Яневагейт" в изпреварващо тази публикация интервю в "Труд".В него той твърди, че разговорите между Мондешки, Янева и Ченалова са напълно измислени и е трябвало да послужат за "застраховка" - т.е., ако се наложи, с тях да изнудват високопоставени лица в правителството и съдебната система, и че всичко друго е манипулация на кръга "Капитал".Момчил Мондешки, разбира се, не отговори на позвъняването от "Капитал" на посочения от него мобилен телефон в регистъра на адвокатите и на изпратения sms, както и на въпросите на дадения електронен адрес.


description: И още: Борисов и Пеевски са неразчленими; Служебното правителство ще може да харчи на воля 1.7 млрд. лв.

title: Мнения Daily - Добрата вест е, че народният гняв остана мирен

maintext:
Вежливото спорене постигна един изключително важен ефект: легитимира отново доброто възпитание в публичната сфера. Напомни на всички, че на публичната арена не се крещи и заплашва, нито се говорят глупости.
© ЮЛИЯ ЛАЗАРОВА
Позитивизъм
За пръв път от много години видяхме съдържателен, приличен дебат за политики, а не за това кой кого ще бие.
Борисов и Пеевски са неразчленими
Коментар на бившия министър на правосъдието Христо Иванов в неговия фейсбук профил Лидерът на ГЕРБ подмени борбата с корупцията със стабилност на корупционния модел.
Цацаров и Пеевски му изядоха главата. И никак не е случайно, че откак стана ясно, че губи, атакува с толкова жлъч онези, които през цялото време му казваха истината.
Фотограф: АНЕЛИЯ НИКОЛОВА
Не е спечелил Радев (той тепърва има да заслужи този резултат) и не Цачева е загубила. Борисов победи себе си, както беше казал веднъж. В момента той плаща цената за отказа си да изпълни мандата за дълбока реформа на управленския модел и борба с корупцията. Подмени го със стабилност на корупционния модел.
Цацаров и Пеевски му изядоха главата. И никак не е случайно, че откак стана ясно, че губи, атакува с толкова жлъч онези, които през цялото време му казваха истината. Днес дори извади от бунището пропаганден реквизит от миналия век. Подаването му беше подхванато и доразвито старателно от Пеевската пропагандна машина и развито във всякакви безумни спекулации за политически проекти и служебни кабинети.
В този смисъл - и аз получих СМС: за разлика от 2013 г. Пеевски не се обръща срещу Борисов. Неразчленими са. Ще оцеляват или загиват заедно.
---------
Фискални рискове
Служебното правителство ще може да харчи на воля 1.7 млрд. лв.
От коментар на икономиста Лъчезар Богданов в негов фейсбук статус
Има ли рискове за влошаване на бюджетната дисциплина в настоящата политическа криза? Поне няколко "вратички" се отварят в създалата се ситуация.
В бюджета за 2016 г. по предварителна прогноза се очаква да се "спестят" (да не се похарчат) разходи за около 1.7 милиарда лева. Основно заради тази "икономия" очаквахме балансиран бюджет вместо дефицит от 1.8 милиарда. Законът за публичните финанси обаче разрешава на правителството без актуализация на бюджета в Народното събрание да прави пренасочване на средства между отделни пера в бюджета до размера на одобрения таван на разходите. Така дори за месец изпълнителната власт по усмотрение да похарчи (поне) 1.7 млрд., без дори да наруши закона. Това може да направи както правителство в оставка, така и служебен кабинет.
Същото може да се каже и за разходите през 2017 г. – дори парламентът да одобри проекта, внесен към момента, няма пречка още от 2 януари изпълнителната власт да започне да "мести" пари от една сфера в друга. Министерският съвет също така утвърждава разходите за персонал по бюджетите на ведомствата – следователно стремеж към популизъм в предизборна обстановка може лесно да доведе до увеличение на заплатите в администрацията (а към септември вече отчитаме нарастване на заплатите в обществения сектор с около 7% спрямо миналата година).
Законът за публичните финанси разрешава на правителството без актуализация на бюджета в Народното събрание да прави пренасочване на средства между отделни пера в бюджета до размера на одобрения таван на разходите.
Фотограф: НАДЕЖДА ЧИПЕВА
Ако няма приет бюджет за 2017 г., законът за публичните финанси позволява правителството месец по месец да харчи не повече от размера на разходите за същия период на предходната година до размера на постъпилите приходи, помощи и дарения – т.е. без да формира дефицит. На пръв поглед това изглежда като достатъчна "спирачка" – например за първото тримесечие на 2016 г. разходите бяха около 7.2 млрд. при излишък от близо 1.9 млрд. лева. Детайлите обаче са важни – кое да е правителство, без със или без нов бюджет, може да прави споменатите по-горе размествания между ведомства и функции, може да увеличава заплати и т.н. в рамките на този лимит.
Има политики, които много трудно (политически) могат да бъдат обърнати – например увеличени пенсии и заплати в България не са намалявани от следващо правителство никога в историята (през 2009 г., в разгара на икономическата криза, пенсиите бяха увеличени значително месец преди избори). Друг детайл е, че въпреки ограничението да се харчи до размера на разходите за съответния месец на предходната година законът позволява да се насочат разходи, за да се отчетат влезли в сила актове на Народното събрание – т.е. депутатите могат да приемат популистки закони, които изискват допълнително финансиране, и правителството трябва да се съобрази с това, независимо че работи в режим без приет бюджет.
Същевременно този риск не може да бъде избегнат, независимо дали правителството в оставка оттегли, или поддържа проекта си за бюджет за 2017 г. – както знаем, по конституция законодателната инициатива на народните представители не може да бъде ограничена и в такава политическа ситуация е напълно възможно проектът да бъде "украсен" с популистки обещания и харчове. Дори в рамките на общия таван за разходи и дефицит, предложени за 2017 г., депутатите с поредица "сделки" и "консенсуси" могат да пренаредят приоритетите по начин, който да предизвика актуализация след нови избори. Коментар на бившия министър на правосъдието Христо Иванов в неговия фейсбук профилНе е спечелил Радев (той тепърва има да заслужи този резултат) и не Цачева е загубила. Борисов победи себе си, както беше казал веднъж. В момента той плаща цената за отказа си да изпълни мандата за дълбока реформа на управленския модел и борба с корупцията. Подмени го със стабилност на корупционния модел.Цацаров и Пеевски му изядоха главата. И никак не е случайно, че откак стана ясно, че губи, атакува с толкова жлъч онези, които през цялото време му казваха истината. Днес дори извади от бунището пропаганден реквизит от миналия век. Подаването му беше подхванато и доразвито старателно от Пеевската пропагандна машина и развито във всякакви безумни спекулации за политически проекти и служебни кабинети.В този смисъл - и аз получих СМС: за разлика от 2013 г. Пеевски не се обръща срещу Борисов. Неразчленими са. Ще оцеляват или загиват заедно.---------Фискални рисковеОт коментар на икономиста Лъчезар Богданов в негов фейсбук статусИма ли рискове за влошаване на бюджетната дисциплина в настоящата политическа криза? Поне няколко "вратички" се отварят в създалата се ситуация.В бюджета за 2016 г. по предварителна прогноза се очаква да се "спестят" (да не се похарчат) разходи за около 1.7 милиарда лева. Основно заради тази "икономия" очаквахме балансиран бюджет вместо дефицит от 1.8 милиарда. Законът за публичните финанси обаче разрешава на правителството без актуализация на бюджета в Народното събрание да прави пренасочване на средства между отделни пера в бюджета до размера на одобрения таван на разходите. Така дори за месец изпълнителната власт по усмотрение да похарчи (поне) 1.7 млрд., без дори да наруши закона. Това може да направи както правителство в оставка, така и служебен кабинет.Същото може да се каже и за разходите през 2017 г. – дори парламентът да одобри проекта, внесен към момента, няма пречка още от 2 януари изпълнителната власт да започне да "мести" пари от една сфера в друга. Министерският съвет също така утвърждава разходите за персонал по бюджетите на ведомствата – следователно стремеж към популизъм в предизборна обстановка може лесно да доведе до увеличение на заплатите в администрацията (а към септември вече отчитаме нарастване на заплатите в обществения сектор с около 7% спрямо миналата година).Ако няма приет бюджет за 2017 г., законът за публичните финанси позволява правителството месец по месец да харчи не повече от размера на разходите за същия период на предходната година до размера на постъпилите приходи, помощи и дарения – т.е. без да формира дефицит. На пръв поглед това изглежда като достатъчна "спирачка" – например за първото тримесечие на 2016 г. разходите бяха около 7.2 млрд. при излишък от близо 1.9 млрд. лева. Детайлите обаче са важни – кое да е правителство, без със или без нов бюджет, може да прави споменатите по-горе размествания между ведомства и функции, може да увеличава заплати и т.н. в рамките на този лимит.Има политики, които много трудно (политически) могат да бъдат обърнати – например увеличени пенсии и заплати в България не са намалявани от следващо правителство никога в историята (през 2009 г., в разгара на икономическата криза, пенсиите бяха увеличени значително месец преди избори). Друг детайл е, че въпреки ограничението да се харчи до размера на разходите за съответния месец на предходната година законът позволява да се насочат разходи, за да се отчетат влезли в сила актове на Народното събрание – т.е. депутатите могат да приемат популистки закони, които изискват допълнително финансиране, и правителството трябва да се съобрази с това, независимо че работи в режим без приет бюджет.Същевременно този риск не може да бъде избегнат, независимо дали правителството в оставка оттегли, или поддържа проекта си за бюджет за 2017 г. – както знаем, по конституция законодателната инициатива на народните представители не може да бъде ограничена и в такава политическа ситуация е напълно възможно проектът да бъде "украсен" с популистки обещания и харчове. Дори в рамките на общия таван за разходи и дефицит, предложени за 2017 г., депутатите с поредица "сделки" и "консенсуси" могат да пренаредят приоритетите по начин, който да предизвика актуализация след нови избори.
От коментар на политолога Евгений Дайнов за "Дневник"На фона на грандиозната истерия, развихрена от Бойко Борисов, и в контекста на апокалиптичните вайкания на негови мисловни адютанти, титулуващи се "истинските десни антикомунисти от стари софийски родове" – да съобщя добрите новини.Първа добра новина. От много години насам не е имало избори, по повод които толкова много българи да са спорили, карали, разприятелявали, обиждали и попържали. Важно е гражданите да се интересуват от политиката, защото така показват ангажимент към бъдещето на собствената си страна. А и могат, ако гласуват в достатъчни количества и по достатъчно изненадващ (т.е. за партийните паши) начин, да променят нещата.Втора добра новина. Събраната в обществото ярост не помете политическата система – а се изля в нейните рамки, като така я засили след много години на отслабване.Припомням. Още в началото на март тази година беше ясно за всеки, който истински чува хората от малките населени места, че ГЕРБ виси във въздуха. За деветте месеца - между момента, в който констатирах недоволството, и изборите, отношението към Борисов се беше превърнало в ураганен гняв. В тези гласове виждаме представени всички слоеве и вярвания на българската нация, както и всички видове населени места – от селата до София. Нито чупеха инвентара по улиците, нито гласуваха масирано за някой фашист или измамник.Което ни води до добра новина номер три. В момента, в който Бойко Борисов и Цветан Цветанов все пак позволиха на Цецка Цачева да говори самостоятелно – т.е. на диспута с Радев по БНТ, видяхме нещо много важно. И двамата кандидати са просто прилични хора.Не герои спасители; не естрадни звезди. Просто – прилични хора. Това е цяло чудо след десетилетие и половина на продавачи на чудеса, на самохвалство и подлост, на крясък и ръмжене в политиката.Освен чудото "не един – цели двама прилични кандидати" имахме още добри новини от диспута. За пръв път от много години видяхме съдържателен, приличен дебат (е, като изключим някоя и друга сълза) за политики, а не за това кой кого ще бие. Вежливото спорене постигна един изключително важен ефект: легитимира отново доброто възпитание в публичната сфера. Напомни на всички, че на публичната арена не се крещи и заплашва, нито се говорят глупости.В дебата видяхме и друго важно нещо. И тези двама прилични и възпитани кандидати един през друг потвърждаваха мястото на България в рамките на Запада. По този начин с един замах делегитимираха всички мераци, изпълзели в последните години, за преориентиране на републиката от Европейския към Евразийския съюз (Чуйте се, за Бога! "Евразия" е степта между Каспийско море и Великата китайска стена. Там има камили, юрти и ушанки; и там ние работа нямаме). На мястото и на двамата не бих правил онези прекомерни реверанси, които все пак направиха към Русия, но – ще се научат.Четвъртата добра новина е, че най-сетне на територията на България сработи грамотна, умерена, здраво конструирана, невраждебна и неплашеща кампания (т.е. на Радев). И с гръм се провали обичайният модел: хаос, крясък, заплахи и обиди (т.е. на ГЕРБ). Това е добър прецедент, тъй като и най-големите истерици в политиката не може да не са отчели този феномен.Петата добра новина не се случва за пръв път. Всеки политик, който се самозабрави до степен да вижда само себе си, докато се опитва да събере цялата власт в ръцете си – всеки такъв е обречен, в българския контекст, на гръмовен провал.Шестата – и най-добра – новина е следната. В момента, в който светът се подлъгва по истеричния популизъм, ние тук му обръщаме гръб. И не се лашкаме към друг истеричен популизъм, а обратно, към норми на приличие и на политическо поведение, които ни връщат към по-цивилизованите параметри на правене на политика, които бяха загърбени в момента, в който народът се прегърна с Бойко Борисов.--------------Сиамски близнаци


description: Според омбудсмана резултатите от референдума трябва да бъдат задължителни за политиците

title: Мая Манолова и сценаристите на "Шоуто на Слави" внесоха законопроект за мажоритарно гласуване

maintext:
"Този законопроект не е идеален", заяви Манолова, като покани партиите да внесат свои предложения за промени. Не толкова диалогично се изказа сценаристът Тошко Йорданов, който заплаши, че следващия път пред парламента може да се съберат 2.5 млн. души.
© Надежда Чипева
Малко не достигна референдумът да стане задължителен за Народното събрание, но предвид огромното участие и внушителната подкрепа за предложенията, аз смятам, че той е задължителен и за институциите, и за политиците. Това заяви омбудсманът Мая Манолова в понеделник, след като внесе в деловодството на парламента законопроект за промяна в Изборния кодекс, който въвежда
мажоритарна изборна система с абсолютно мнозинство на два тура.
Омбудсманът бе придружен от сценаристите на "Шоуто на Слави" и от членове на инициативния комитет, подкрепил референдума - Тошко Йорданов и Иво Сиромахов, както и представените от Манолова
като "независими експерти" членове на движението "
" -
Мира Радева, Валери Найденов и Боян Атанасов.
Предложения "в защита на волята на гражданите"
Манолова заяви, че е подготвила и внесла законопроекта в ролята си на омбудсман, за да защити волята на гражданите, изразена на референдума. Основните промени в Изборния кодекс, внесени от Манолова, са свързани със създаването на нова електорална карта на страната, преформатиране на ЦИК и създаване на избирателни райони в чужбина.
Според мотивите към законопроекта (
Манолова уточни, че екипът ѝ ще се нуждае от още няколко седмици, за да разчертае новата електорална карта. В мотивите изрично се отчита, че р Манолова заяви, че е подготвила и внесла законопроекта в ролята си на омбудсман, за да защити волята на гражданите, изразена на референдума. Основните промени в Изборния кодекс, внесени от Манолова, са свързани със създаването на нова електорална карта на страната, преформатиране на ЦИК и създаване на избирателни райони в чужбина.Според мотивите към законопроекта ( можете да го видите тук ) трябва да се създадат 231 равни едномандатни изборни района в България и 9 едномандатни изборни района извън страната. Всички 240 народни представители трябва да се избират мажоритарно, като кандидатските листи на партии, коалиции и инициативни комитети ще се регистрират в едномандатните избирателни райони. Предвижда се Централната избирателна комисия (ЦИК) да назначава районни комисии от по 9 члена, които на практика ще извършват дейността, възложена на ЦИК в момента.Манолова уточни, че екипът ѝ ще се нуждае от още няколко седмици, за да разчертае новата електорална карта. В мотивите изрично се отчита, че р
Предвид мажоритарността на вота и за да се избегне изкривяването на резултатите се предлага право да избират народни представители в едномандатните изборни райони в страната да имат българските граждани, които са живели най-малко през последните 6 месеца в съответния изборен район. Според друго предложение на Манолова се премахва искането за постоянен адрес на територията на изборния район. Иска се още
намаляване на броя на подописите, необходими за подкрепа на кандидат на "най-малко едно на сто, но не повече от 500 избиратели".
Мая Манолова: законопоректът не е идеален
Тошко Йорданов: депутатите трябва да се съобразят
"Този законопорект не е идеален", заяви Манолова пред журналистите на входа на парламента. Тя уточни, че очаква партиите също да внесат своите законопроекти, за да бъдат отсети най-добрите предложения. Не толкова диалогично се изказа сценаристът Тошко Йорданов - на въпрос дали инициаторите на референдума ще се възпротивят депутатите да гласуват друг тип избирателна система, той отговори: "Естествено, че имаме против, българския народ се е изказал директно и ясно каква трябва да бъде (избирателната система - бел.ред.) и те трябва да се съобразят и да я приемат такава, каквато я пожелаха българите." "Ако имат глупостта и наглостта да го направят, сега сме тук 7-8 човека, следващия път ще бъдем два милиона и половина", заплаши накрая Тодоров.
И ГЕРБ, и БСП ще подкрепят референдума, иницииран от "Шоуто на Слави".
"Ние сме правили предложение за мажоритарни избори, но конкретно в какво съотношение - ще го поднесем, когато сме готови. Субсидията трябва да се намали. Хората се произнесоха. Това е предпоследният сигнал (за политическата класа - бел.ред.). Следващият ще е фатален", коментира Корнелия Нинова пред bTV.
Премиерът Бойко Борисов също бързо застана зад идеите, като дори отиде стъпка по-напред и заяви, че ГЕРБ ще поиска пълно отпадане на сусбсидиите за партиите и намаляване на депутатите на 120 - един от въпросите, които бяха зададени за референдума, но отпаднаха след питане до Конституционния съд.
100% мажоритарни избориайонирането е от голямо значение при мажоритарния вот, затова се предлага то да бъде част от Изборния кодекс, като негово приложение. Законопроектът в чл. 249 предвижда две приложения за начина, по който ще се определят наименованията, границите и номерацията на изборните райони - поотделно за избор на обикновено Народно събрание и на Велико народно събрание. Към внесения проект обаче такива приложения няма, вероятно защото вносителите са бързали да хванат момента.След като въпросите от референдума, иницииран от "Шоуто на Слави", получиха огромна обществена подкрепа, по-големите парламентарни сили застанаха зад "волята на суверена" (по Трифонов).


description: И още: Самолетоносачът "Кузнецов" е само претенция за имперска мощ; В името на безнаказаното бъркане в кацата

title: Мнения Daily - Нож в гърба заплашва Борисов

maintext:
"Бизнес крилото" на движението, представлявано от младия магнат Делян Пеевски - спорна фигура с влияние, простиращо се в медиите, правосъдието и силите за сигурност - може да се окаже главният печеливш.
© ЮЛИЯ ЛАЗАРОВА
Защо повечето от кандидат-президентите се правят, че не чуват как съдебно-политико-бизнес-мафията крещи в лицето на гражданите: промяна няма да има?
Фотограф: АНЕЛИЯ НИКОЛОВА
Кандидат-президентите дори не смеят да споменат за главния прокурор, който спря съдебната реформа.
Руската мощ е ограничена и е ефективна най-вече във вакуума, създаден от ненамесата на Запада в Сирия. Ако бъде изпробвана при противостоене, тя едва ли ще бъде толкова голяма.
Фотограф: NTB SCANPIX
Президентска рулеткаОт коментар на политолога Димитър Бечев за блога EUROPP на London School of Economics.Президентските избори в България се предполага да са нещо скучно. Мнозина очакват кандидатът, избран от премиера Бойко Борисов, да стигне спокойно до втория тур на 13 ноември, яхнал популярността на своя патрон, както и внушителната изборна машина на управляващата партия ГЕРБ. За разочарование на Борисов това вече изглежда все по-малко вероятно.Социологическите проучвания прогнозират оспорвано състезание между неговия избор - председателя на парламента Цецка Цачева, и ген. Румен Радев, подкрепен от БСП. Кандидатът на опозицията всъщност може да има доста добър шанс. Той може да привлече гласове, пуснати за Обединените патриоти - ултранационалистическа коалиция между бившите заклети врагове от Патриотичния фронт и "Атака", за АБВ и за няколко други малки играчи.Цачева без съмнение е лоялен боец на партията и работлив депутат, но също така страда и от опасен недостиг на харизма. Не че нямаше други варианти, включително кметовете на София и Бургас, или Томислав Дончев - леко досадният в педантичността си вицепремиер за еврофондовете. Той можеше да привлече гласове и от прозападния Реформаторски блок, който има министри в правителството. Цачева за разлика от тях е стока, трудна за продаване.Да призоваваш за облекчаване на санкциите срещу Русия в първия си телевизионен дуел с Радев и след това да заемеш позиция, в която не съжаляваш за членството си в компартията през 1989 г., не е начинът за спечелване на онези 5-6 процента от избирателите, които вероятно ще подкрепят кандидата на Реформаторския блок Трайчо Трайков.Без съмнение Цачева ще се опита да спечели подкрепата на жените. Тя ще бъде добра майка на народа, увери Борисов електората на 2 октомври, след като обяви, че "ни писна от самоназначили се бащи". Тепърва ще се види дали тази стратегия работи или не.Както и преди, изходът от изборите може да бъде решен в пазарлък между двата тура.Движението за права и свободи ще се изяви като ключовия играч, както е ставало толкова пъти в миналото. Ще видим каква е цената, която ДПС очаква. "Бизнес крилото" на движението, представлявано от младия магнат Делян Пеевски - спорна фигура с влияние, простиращо се в медиите, правосъдието и силите за сигурност - може да се окаже главният печеливш.Но това означава Борисов да рискува в някакъв момент в бъдеще да му забият нож в гърба. Както се случи през юни 2013 г., когато Пеевски за кратко бе назначен за ръководител на ДАНС.Борисов има и друга възможност - да се обърне към Обединените патриоти. Пълзящата истерия в България за навлизането на бежанци и кандидати за убежище изпълва платната им като попътен вятър. Неприятната част е, че патриотите трудно ще контролират избирателите си. Някои от тях - и особено гравитиращите около "Атака", ще избягат при ген. Радев.Вкарването на патриотите в правителството предполага Реформаторският блок да отстъпи от територията си. Някои техни представители ще сторят всичко възможно да останат в правителството съгласно условията на Борисов. Други, включително Трайчо Трайков, ще изберат опозицията. Ако ДПС и Пеевски формализират алианса си с ГЕРБ, няма да има друг избор.-----------Съдебно безвремиеОт коментар на Петя Владимирова в "Дневник"Насред предизборната кампания на кандидат-президентите, които все по-гласовито се кълнат в интереса на гражданите, налага се да им се напомни азбучният императив на правовата държава: за да има такава държава, първото условие е да са разделени властите и съдебната да си изпълнява ролята на генералния независим арбитър. А в преходната ни държава разделението на властите е фикция, но кандидат-президентите се правят, че не знаят.Защо повечето от кандидат-президентите се правят, че не чуват как съдебно-политико-бизнес-мафията крещи в лицето на гражданите: промяна няма да има?Защо отвръщат на въпросите за зависимостите с общите приказки за "съдебната реформа, която трябвало да продължи", но не смеят да споменат дори понятието "главен прокурор", под чиято диктовка реформата на съдебната власт беше спряна, а каквито промени бяха приети в Закона за съдебната власт, просто се нарушават всяка седмица с брутален непукизъм от мнозинството на ВСС?Като изключим Татяна Дончева, която единствена излиза с идея за конституционни промени, отнасящи се до статута, отчетността и начина на избор на главен прокурор и заявява, че ще инициира конституционна промяна за целта, и Трайчо Трайков, който отново лансира идеята за паралелен антикорупционен прокурор извън йерархията на главния прокурор, другите кандидати, и най-вече фаворитите, овъргалят в пустословие въпроса, ако някой телевизионен водещ реши да им го зададе.Цачева впрочем, след като чу премиера, придоби кураж и повтори с половин уста, че да, разбира се, трябвало да се разследва "Яневагейт", знаейки прекрасно, че няма как да бъде разследван който и да било гейт от онези, които са замесени в него. И че поради това именно е нужна конституционна реформа.Да припомним - президентът няма право на законодателна инициатива, но има право да предлага промяна на конституцията. Също така президентът назначава с указ освен шефовете на специалните служби и "тримата големи" - главния прокурор и председателите на Върховния касационен и Върховния административен съд, след като бъдат предложени от Висшия съдебен съвет.Партиите, които стоят зад всеки кандидат за президентския пост, си правят сметката да участват и в предстоящите сделки за оставане на (или сдобиване с) власт, а реалният контрагент на масата на преговорите, уви, не са гражданите (в които се кълне Цачева), а триото Доган - Цацаров – Борисов. Пазарлъкът се задава със страшна сила и залогът е запазване на мафиотизираното статукво на скачените власти в името на общото и безнаказано бъркане в кацата.---------------Сирийската кризаОт коментар на Аншел Пфефер, в. "Аарец". Преводът е на "Клуб Z"."Адмирал Кузнецов" и бойните самолети, които той превозва, няма да променят сериозно баланса на силите на сирийската арена. Руснаците вече имат превъзходство във въздушното пространство на обхванатата от война страна благодарение на бойните си самолети, базирани на земята там. "Су-33" и "МиГ-29" на борда на "Адмирал Кузнецов" са изтребители, модифицирани за операции с излитане от кораби, и нямат достатъчен обсег или полезен товар за дълги полети. Ако американската администрация промени политиката си на ненамеса, което изглежда вероятно, в случай че следващият президент е Хилъри Клинтън, подкрепяща забранената за полети зона над Сирия, грижата на руската морска ескадра ще бъде предимно защитата на нейната база - самолетоносача.Самолетоносачите са стратегически оръжия на великите сили. Подобно на ядрените оръжия, които не са използвани повече от 70 години, не е задължително те винаги да имат практическо приложение, но те отразяват военната мощ, каквато имат само няколко страни. Изпращането на авионосна група в далечна гореща държава представлява интересите на една глобална сила и е най-яркото доказателство за "проектирането на сила". С изпращането на "Адмирал Кузнецов" в Средиземно море Путин казва на света, но най-вече на собствените си сънародници, че Русия отново има претенциите да бъде свръхсила.САЩ нямат в момента самолетоносач в Средиземно море. Ако тази или следващата администрация реши да действа по-силово в Сирия, те могат да пратят там само за няколко дни "Айзенхауер" от Персийския залив или "Джордж Вашингтон" от Карибско море. Френският "Шарл дьо Гол" вече е в източната част на Средиземно море. Той е най-големият и най-съвършен от всички неамерикански самолетоносачи, на чийто борд има две ескадри изтребители "Рафал-М". В случай на противостоене на самолетоносачите срещу руснаците заради забранената за полети зона над Сирия между съвместните американско-френски сили заедно с британските сили, действащи от Кипър, превъзходството на западната коалиция е явно във всяко отношение.Но въпреки всичко това Русия има едно явно предимство. Тя е единствената, взела страна във войната между режима на Асад и бунтовниците в Сирия, и действа там. Путин показа, че иска да продължи с глобалните си стремежи. Плаването на "Адмирал Кузнецов" е поредното доказателство. Но руската мощ е ограничена и е ефективна най-вече във вакуума, създаден от ненамесата на Запада в Сирия. Ако бъде изпробвана при противостоене, тя едва ли ще бъде толкова голяма. Старият пушещ самолетоносач е пример за тези граници.


description: Страната заема 53-то място сред 113 държави и е последна в ЕС

title: Доклад: Контролът над властта в България е много слаб

maintext:
Върховенството на закона в България остава слабо, като страната има проблем с контролните механизми върху властта и управлението, твърди годишният доклад на неправителствената организация "Световен проект за справедливост" (World Justice Project, или WJP). От анализираните 113 държави по света България се е изкачила с една позиция спрямо миналата година - до 53-то място, но е последна не само в ЕС, но и сред по-широк списък, включващ страните от Северна Америка и тези от Европейското споразумение за свободна търговия, каквато е Норвегия.
Къде е най-силно върховенството на закона
1. Дания
2. Норвегия
3. Финландия
4. Швеция
5. Холандия
6. Германия
7. Австрия
8. Нова Зеландия
9. Сингапур
10. Великобритания
...
53. България - 0.54
Класацията е направена според Индекса за правовия ред, който авторите определят като обхващащ най-широк набор данни от този тип и единственият, основаващ се на първични данни, събрани от интервюта с над 110 000 домакинства и 2700 експерти от включените държави. За изработванeто на индекса са използвани няколко катeгории - Ограничения върху дейността на правителството, Отворено управление, Ред и сигурност, Гражданско правосъдие, Наказателно правосъдие, Отсъствие на корупция, Основни права и Прилагане на регулациите.Проблемът с корумпираността в България не е изненада от години, но интересни са оценките и в друга проблемна категория - институционалната способност управляващите да бъдат контролирани и проверявани от парламента, правосъдната система, независима Сметна палата или агенции за одит. Тук са и критериите за ефективността на неправителствения сектор, медиите и гражданското общество, както и дали на представители на властта се търси отговорност за злоупотреби. По всички тези фактори България е оценена по-лошо от Киргизстан, Мианмар, Кения, Малайзия и Замбия.България не попада в челната третина от класацията по нито един от факторите, а по два от тях - Отсъствие на корупция и Ограничения върху дейността на правителството, е в последната третина. По останалите показатели страната е в средата (виж таблицата). От всички критерии, засягащи дейността на правораздавателната система, най-слабият резултат е свързан с неоснователното бавене на разследванията и съдебните процеси в гражданското правосъдие, както и с ниската ефективност и наличието на корупция при наказателното.По-добре от България се представя критикуваната за засилващи се авторитарни тенденции Унгария - 49-о място, Румъния е на позиция 32, а Гърция - на 41. Само на една позиция зад нас е Македония, а доста по-лошо се представят Сърбия (74), Турция (99) и Русия (92).


title: Китай предупреди Тръмп да не започва търговска война

maintext:
$544 млрд. е стокооборотът между двете страни, като вносът на Китай е $386 млрд.
Властите в Пекин произведоха първия си предупредителен изстрел срещу заплахите на Доналд Тръмп да въведе високи мита срещу много стоки Made in China, заради които може да избухне търговска война.Продажбите на iphone и други американски стоки може да пострадат, ако Тръмп последва "наивния си план" да въведе високи мита срещу Китай, написа в редакционен коментар подкрепяният от държавата вестник Global Times. По време на кампанията си за Белия дом той обещаваше да въведе 45% мита за всички китайски стоки, но така и не обясни как това ще се случи в действителност.Китайският износ за САЩ е 386 млрд. долара, а вносът – 158 млрд. долара, и вестникът предупреждава американците да не се отнасят "детински" към подобен стокооборот от 544 млрд. долара. "Тръмп идва с опит на бизнесмен. Не вярваме, че ще се отнася толкова детински към китайско-американските отношения."Сега Пекин предупреждава за ответни мерки. "Поръчки за Boeing може да бъдат заменени с такива за Airbus. Продажбите на американски коли и смартфони iPhone може да пострадат, вносът на американска соя и царевица може да бъде прекратен. Китай може също така да ограничи броя на китайските студенти в САЩ", изброява статията в Global Times.Изданието допълва, че не вярва Тръмп да изпълни заканите си, защото те са "само предизборна реторика". По закон президентът дори няма такава власт – той може да наложи мита, не по-високи от 15%, върху всички вносни стоки за срок до 150 дни.От Global Times посочват и прецедент – 35% мито за китайските автомобилни гуми, наложено през 2009 г., на което Пекин отвърна с мита за американски автомобилни части и пилешко месо. "И Китай, и САЩ изгубиха от този спор.След това администрацията на Барак Обама не е започвала търговска война с Китай. Ако Тръмп наложи 45% мита, китайско-американската търговия ще бъде парализирана", пише още изданието, определяно от "Ройтерс" като "националистическо".В коментара тезата е, че "това е сценарий, раздухан от някои медии като капан за новия президент". "Той ще бъде осъждан заради своята безотговорност, пренебрежение и некомпетентност и ще носи отговорността за всички последици."Американско-китайските отношения бяха обсъдени в неделя в първия телефонен разговор между Доналд Тръмп и президента Си Цзинпин. По време на разговора двамата лидери подчертаха взаимното си уважение, а новоизбраният американски президент изтъкна, че е убеден в едни от най-силните лични отношения между двамата лидери, за да продължат двете страни да просперират", се казва в официалното съобщение на екипа на Тръмп за поемане на властта.Сътрудничеството е единственият възможен избор между двете икономики – най-голямата развита и най-голямата развиваща се в света, заявил Цзинпин според държавната китайска телевизия CCTV. Двамата са се разбрали да поддържат активна обмяна на мнения и скоро да се срещнат, допълва медията.


description: Citigroup предупреждава за спекулативно търсене

title: Цената на медта с най-голям седмичен ръст от 30 години

maintext:
© Rodrigo Garrido
Цената на медта се покачи с 25% в последния половин месец. Цената на метала, който е основен материал в множество индустрии, се срина през 2011 г., когато икономиката на Китай затвърди прогнозите за забавяне. Това доведе до свръхпредлагане на пазара, което постепенно понижи цената наполовина спрямо тази от пика.В края на 2016 г. обаче инвеститорите отново обърнаха поглед към метала и цената отбеляза най-големия си седмичен ръст от 1986 г. насам. Според Citigroup покупките на мед на борсата достигат своя исторически пик, пише Bloomberg. Банката обаче отдава това на спекулации от страна на инвеститорите и предупреждава, че активът е надценен."Въпреки внезапното покачване пазарните фундаменти не са се променили, не мисля, че има някаква промяна в обема на търсене и предлагане", коментира за Bloomberg Микинобу Огата от Sumitomo Metal Mining. Производителят смята, че цената до края на годината ще спадне под 5 хил. долара за метричен тон. Към края на седмицата котировките на London Metal Exchange са за над 5.8 хил. долара.Докато производителите остават скептични, икономиката на най-големия потребител на мед дава смесени сигнали. От една страна, БВП на Китай през третото тримесечие се повиши с очакваните 6.7% на годишна база, а от друга, индустриалното производство остана под-прогнозите за ръст от 6.4%, отчитайки само 6.1%.Разковничето обаче е на микрониво. Съвкупното търсене в икономиката надскочи очакванията, като прогнозите са годишният му ръст да е между 5 и 7% по данни на Citigroup. Към това добавяме и търсенето на мед от индустрията. Един от най-големите потребители на метала в Китай е енергийният сектор, като от началото на година покупките му са се повишили с една трета, пише Reuters. Консенсусът е, че свръхпредлагането от 2016 г. няма да продължи и догодина заради по-ниско предлагане. По-ниската цена принуди много производители с висока норма на разходите да преустановят производство, което се очаква да насочи пазара към баланс.В дългосрочен период обаче трендът в цената на медта трудно ще се задържи на тези равнища, вземайки предвид единствено икономиката на Китай. Следващата петилетка за страната предвижда по-ниско потребление, което е в унисон с прогнозите за постепенно забавяне на икономическия ръст.Пазарът обаче калкулира друга важна подробност в цената. Избирането на Доналд Тръмп за президент на САЩ доведе до още повече оптимизъм на пазара. Медта е поскъпнала с близо 17% в двата дни след изборите. Причина за това е амбициозната му програма за фискални стимули, които се концентрират върху инвестициите в инфраструктура за около 1 трлн. долара. Това се очаква да доведе до значителен ръст на търсенето и печалби за инвестиралите по-рано.


description: Моделът е финансиран с 8.8 млн. швейцарски франка от Българско-швейцарската програма за сътрудничество

title: Стартира проект за разделно събиране на опасни отпадъци в 22 общини

maintext:
Сред опасните отпадъци, които проектът обхваща, са и лекарствата редом с бои, лакове и др. В момента всички те приключват необезопасени в сивите контейнери за общи отпадъци
© Цветелина Белутова
Общо двадесет и две общини участват в проект за разделно събиране на опасните битови отпадъци като бои, лакове, съдържащи живак препарати и лекарства. Те ще се съхраняват в специални центрове, които трябва да бъдат изградени до 31 май 2019 г., и са финансирани с 8.8 млн. швейцарски франка по проект на Българско-швейцарската програма за сътрудничество. Министърът на околната среда и водите Ивелина Василева и посланикът на Конфедерация Швейцария Денис Кнобел дадоха официален старт на дейностите по реализацията на проекта в понеделник.
В Швейцария гражданите могат да се освободят от непотребните рискови продукти по няколко начина, които вече бяха демонстрирани на кметовете на съответните български общини в два швейцарски кантона – Цюрих (с 1.45 млн. жители и 169 общини) и Цуг (включващ 11 общини с население 120 хиляди души).
Един от вариантите в Швейцария е опасните продукти да бъдат занесени от гражданите в търговската мрежа - старите лекарства в аптеката, а ненужните бои, лакове, препарати и други рискови продукти - в магазини на вериги за такива стоки.
Другият споделен от швейцарците вариант е отпадъците да бъдат занесени в някой от специализираните центрове, където опасните продукти се събират в добре изолирани контейнери според вида и потенциалните рискове. Там се съхраняват, докато се събере достатъчно количество, след което се изпращат за обезвреждане.
Картината се допълва от мобилните пунктове в по-малките населени места, използват се и специално оборудвани камиони, които събират опасния отпадък от населението по график. Това се прави за удобство на хората, които не разполагат със собствен транспорт.
Пилотният проект предвижда на територията на Шумен, Разград, Съединение, Левски и Созопол да бъдат изградени площадки за временно съхранение на опасни отпадъци от домакинствата. Центровете в Шумен и Разград ще бъдат големи, a в останалите три населени места ще са по-малки. Ще са оборудвани с контейнери, варели, бидони, кутии и други съдове за съхранение, както и с мотокари, везни, колички, инструменти и защитни облекла за работещите.Със специално оборудвани моторни превозни средства ще се обслужват и 17 съседни общини. Става дума за специално оборудвани микробуси с общо тегло до 3.5 тона, в които всеки опасен отпадък ще се събира разделно. Така пилотната схема ще обхване 360 хиляди жители.В момента опасните отпадъци от бита се изхвърлят в сивите контейнери. С новия проект в тези общини опасните отпадъци от бита ще бъдат отделени от общия поток на битовата смет и така ще се прекрати депонирането им, което ще намали потенциалния риск за човешкото здраве и околната среда. Идеята е проектът да гарантира правилното събиране, съхраняване и третиране на опасните отпадъци и да повиши и информираността на обществото за необходимостта от разделното им събиране, обясняват от екоминистерството.


description: И още: Тръмп може да ни обрече на пълно руско влияние; след бунт бюлетинен може да има и бунт гилотинен; да въведем немски "персонализирани" пропорционални избори

title: Мнения Daily - Тръмп спечели с хейтърство

maintext:
© AMMAR AWAD
Фотограф: SERGEI KARPUKHIN
Каква слепота е да не забележиш, че бунтът е не само срещу ГЕРБ, бунтът е срещу Властта, която деградира и дезорганизира България.
Енергията в обществото може и да е недостатъчна, но би могла да стигне колкото за едно сериозно разтърсване на държавата.
Фотограф: ЮЛИЯ ЛАЗАРОВА
Огромна маса хора са гласували за мажоритарни избори - редно е парламентът да се съобрази с това решение.
Избирайки ТОЧНО варианта с мажоритарни избори на два тура с абсолютно мнозинство, организаторите на референдума показват, че са целели точно свеждането на състезанието до две основни сили, свръхпредставени спрямо останалите. Възможно е, обаче, организаторите просто да не са били наясно с важните последици от институционални решения и да са заразили и гражданите с тази неяснота.
Фотограф: Георги Кожухаров
Новият президент на САЩОт коментар на бившия външен министър Соломон Паси пред "Нова тв"Преднината на Доналд Тръмп пред Хилъри Клинтън показа, че изборите в САЩ са непредвидими. Няма социология, която да е адекватна на този вид кампания. Тръмп е усвоил хейтърските социални мрежи. Не знаем какво ще прави като президент.Тръмп е непредвидим човек. Не се знае кое обещание ще удържи и кое не. Най-важният въпрос е този за глобализацията. Тя даде свидни жертви вече - Брекзит в Европа и Тръмп в САЩ. Надделя популизмът. Причината за това е тази, че Западът стана много богат и егоистичен. Няма как това богатство да го капсулираш в една малка група и да очакваш, че светът ще ръкопляска и няма да посегне към него. На днешния ден падна Берлинската стена. Ще построи ли Тръмп стена с Мексико? Ще накарал ли мексиканците да платят за нея?Тръмп спечели с това, че каза, че е лошо момче и политически некоректен. Скара се с мюсюлмани, с китайци, с жени, с мексиканци. Хората избират този, който не ги лъже. Дали е честен е друг въпрос, но арогантен със сигурност.--------------Коментар +От коментар на политолога Петър Щурм Константинов за "Дневник"Драмата, шокът и паниката по света бяха впечатляващи, но вече са минало. Резултатите са такива, каквито са, и е по-важно бързо да се ориентираме в какъв свят ще живеем от утре.Първо, и без това динамичната международна ситуация току-що стана още по-хаотична. Кампанията на Тръмп получи значима помощ от Русия и множество анализатори виждаха Тръмп като кандидат на Путин. Същевременно Тръмп постоянно сменяше позицията си по отношение на Русия и на всички други важни геополитически и международни въпроси. Накратко казано, нивото на сигурност в международната система падна няколко пъти в последните 24 часа. И в България трябва да сме подготвени за това.Второ, ако е имало един момент в последните 25 години, в който геополитическата ориентация на България е била поставена на карта, това ще да е сега. Обикновено разбирам добре принципа на българската външна политика по време на управленията на Борисов – да се балансира между великите сили (САЩ, Европа и Русия) с цел да се извличат максимални ползи, а въпросните сили да не проявяват интерес към това да водят конфликтите си на българска територия. И доколкото досега тази стратегия малко или повече работеше, в момента има съвсем реалистичен шанс да доведе до излизане от евроатлантическата орбита и влизане в зоната на пълно руско влияние.В новата ситуация единствената приемлива позиция на България е изцяло да се придържа към общоевропейската политика спрямо Русия. Положителното е, че външният министър все още е Даниел Митов. Отрицателното е, че Росен Плевнелиев скоро няма да е президент.Трето, за пореден път в последните месеци се видя, че изборите (и референдумите) не се правят нито на шега, нито са предрешени, нито са формалност. И че корупцията рано или късно винаги довежда до криза и убива стабилността.По същата логика, че изборите не са важни, че са предрешени и че няма значение кой ще бъде издигнат от ГЕРБ, ние тук получихме Цецка Цачева.-------------Протестният вотОт коментар на проф. Николай Слатински в неговия фейсбук профилЕлитът - и на власт, и в опозиция - отново показва, че не е разбрал посланията на интелигентната и мислеща част от обществото. И не е разбрал, че вътре в обществото протичат размествания на тектонични плочи и това може да освободи колосална енергия, която е с потенциал да избухне и да донесе не задължително добро, а дори и лошо.Каква слепота е да не забележиш, че бунтът е не само срещу ГЕРБ, бунтът е срещу Властта, която деградира и дезорганизира България. Днес Властта носи името ГЕРБ. Но бунтът е колкото срещу конкретното й проявление, толкова и срещу самата нея - Властта през последните вече толкова много години. Всяка следваща Власт след ГЕРБ, всяко следващо проявление на Властта, както и да се казва тя, ако продължава да се държи по същия начин, а тя ще продължава, защото Власт и Опозиция са от един дол дренки, две мутации, два сиамски близнака, две тела с един и същ манталитет, та всяка следваща Власт, оставайки си също толкова безотговорна и лишаваща България от бъдеще, ще се натъкне на бунт. Бунт бюлетинен, но може да бъде и бунт гилотинен...Елитът си позволява да игнорира волята на обществото, да подценява страховете на обществото, да недовижда заблудите на обществото, да манипулира обществото, да си докарва и прекарва, да стъкмява и натъкмява такива резултати, които него го устройват, да нарежда на институциите какво да установяват и постановяват, какво да допуснат и отпуснат, опитва се максимум и евентуално да размества само столовете около масата на властта - днес Аз, утре Ти, вдругиден Аз и Ти, по вдругиден Ти и Аз.Ако елитът се вслуша внимателно, може и на него, както на мен, да му се стори, че, макар да няма, допускам и предполагам, достатъчно енергия за дълга, устойчива, смела и непредсказуема революция или, съгласен съм, контрареволюция, която да отхвърли много от пошлостта и цинизма на изминалия четвърт век, в обществото има поне малко от тази енергия като запалителна смес и тя може да нададе доста страшен или поне стресиращ вик, да издаде силен и силов шум. Дори като плондира и балони, които в края на спихването си издават най-рязък и съскащ звук.Енергията в обществото може и да е недостатъчна, но би могла да стигне колкото за едно сериозно разтърсване на държавата. И в нейната мътна или въртопна вода е еднакво вероятно да уловят голяма риба както нови лидери на демокрацията, далеч по-различни от сегашната амортизирана властово-опозиционна гмеж, яхнала държавата, така и заклети популисти, крайни фанатици, отявлени радикали и безскрупулни демагози.А демагог, това всъщност означава народен водач.-------------СледизборноКоментар на политолога Даниел Смилов в неговия фейсбук профилИма ЕДНА основна разлика между мажоритарните системи и пропорционалните:Мажоритарните (поне тези, които обсъждаме и за които гласувахме на референдума) дават голям бонус от места в парламента на първите две партии. В същото време те отнемат места от тези, полагащи се на малките партии според народния вот.Така, ако първите две партии имат заедно около 47% от вота (както са ГЕРБ и БСП в момента), те спокойно могат да имат около и дори над 3/4 от местата в парламента при мажоритарна система. Останалите партии, които заедно имат 53%, ще си поделят само около 25% от местата в парламента.Изводи:1) След като ТОВА е важното последствие от една мажоритарна избирателна система, не е ясно защо никой от защитниците й не го обясни и защити. Вместо това хората се подвеждат, като им се обяснява, че щяло да има повече от две партии в парламента и така било в Англия и Франция.Да, там има повече от две партии, но първите две получават лъвски пай, много над реалната им тежест, а останалите - символично присъствие. Във Великобритания първите две партии (консерватори и лейбъристи) имат около 5/6 от националното представителство. Във Франция първите две партии (социалисти и републиканци) имат 474 от 577 места общо. И в двата случая партия с под 37% от националния вот има АБСОЛЮТНО мнозинство.2) Може да се предполага, че ако такава система бъде въведена у нас, политическото състезание ще бъде изкуствено сведено до ГЕРБ - БСП или до ГЕРБ – патриоти (както в Унгария).Защо се налага това? Какви са аргументите в полза на подобно инженерство? Хората искат ли това да се случи наистина, или просто беше много удобно да не им се обясни какво точно ще се случи.3) Всички останали "предимства" на мажоритарната система - като например възможността да гласуваш за конкретна личност - се дават и от варианти на пропорционалната система: например чрез преференциалното гласуване или немската "персонализирана" пропорционална система.Избирайки ТОЧНО варианта с мажоритарни избори на два тура с абсолютно мнозинство, организаторите на референдума показват, че са целели точно свеждането на състезанието до две основни сили, свръхпредставени спрямо останалите. (Възможно е обаче организаторите просто да не са били наясно с важните последици от институционални решения и да са заразили и гражданите с тази неяснота.)4) Огромна маса хора са гласували за мажоритарни избори - редно е парламентът да се съобрази с това решение. Поради липсата на адекватна кампания за същностната характеристика на мажоритарната избирателна система Народното събрание не бива да се чувства обвързано точно с посочения във въпроса вариант. Немската система на персонализиран пропорционален вот също би отговорила на представите на хората за "мажоритарно гласуване". Поне това сериозно трябва да се обмисли в парламента.


description: Веселите шведски чорапи Happy socks, които до сега можеха да бъдат поръчани само онлайн от сайта им (www.happysocks.com) – вече могат да бъдат...

title: По чорапите ще ги познаете

maintext: Веселите шведски чорапи Happy socks, които до сега можеха да бъдат поръчани само онлайн от сайта им ( www.happysocks.com ) – вече могат да бъдат пипнати на живо и в първото им в България фирмено място - щанд, който се откри на 1 ноември в Paradise Center.Happy Socks съществуват от 2008 г. И продават в над 70 държави. Обикновено създава две сезонни колекции, включващи мъжки, дамски, детски и унисекс чорапи, но също така и бельо и аксесоари. Използват висококачествен пениран памук. Някои от по-известните им колаборациите са със Snoop Dogg и Pharrell Williams, а този сезон Happy Socks си партнира с фотографа Ellen von Unwerth за създаването на игрива цветна фотосесия. Това което хваща окото е опаковката – стилизираната красива кутия позволява чорапите да бъдат оригинаелен подарък. Ако все пак решите да си го поръчате от сайта и не ви се ходи до Paradise Center, предлагат безплатна доставка за поръчка над 45 щатски долара.Работното време на щанда ще бъде от 10:00 до 22:00 часа, всеки ден. Цени - за стандартен чифт чорапи - 18 лв.; 23 лв. за сериите athletic (спортни); 19 лв. за чифт от колаборациите; 39 лв. боксерки.